Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 160/13/6611	Zvolen, 31.7.2014
EEČ : 2-51-118-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ ako konateľ spoločnosti XXXXX  XXXXX., so sídlom XXXXX, XXXXX,  IČO: XXXXX, za obdobie mesiacov 10/2011 a 01/2012 až  9/2012  zrazil z vymeriavacieho základu zo skutočne vyplatenej mzdy svojich zamestnancov poistné na  sociálne poistenie v celkovej výške 1 673,71 €, ktoré však neodviedol v plnej výške  XXXXXi, pobočke XXXXX tak, ako bol povinný odviesť v zmysle zákona č. 461/2003 Z.z. o sociálnom poistení v znení neskorších predpisov, ale sumu vo výške 1 100,98 € za predmetné obdobie neodviedol, čím spôsobil skrátenie príjmov XXXXX, pobočky XXXXX so sídlom XXXXX, XXXXX o sumu  1 100,98 €
2/ ako konateľ spoločnosti XXXXX., so sídlom XXXXX, XXXXX,  IČO: XXXXX neodviedol XXXXX., poistné na zdravotné poistenie za zamestnancov, ktoré zrazil z vymeriavacieho základu z vyplatenej mzdy svojich zamestnancov na zdravotné poistenie za obdobie mesiacov 01/2012 až 9/2012 vo výške 406,53 € a poisťovni XXXXX. neodviedol za obdobie  07/2011 až 10/2011, 12/2011 a  01/2012 poistné na zdravotné poistenie za zamestnancov, ktoré  zrazil z vymeriavacieho základu   z vyplatenej mzdy svojich zamestnancov na zdravotné poistenie vo výške 77,52 €, čím spôsobil  neodvedením poistného na zdravotné poistenie  za uvedené obdobie XXXXX., XXXXX, IČO: XXXXX skrátenie príjmov vo výške 406,53 € a XXXXX., XXXXX, IČO: XXXXX spôsobil skrátenie príjmov vo výške  77,52, €  teda celkovo zdravotným poisťovňam spôsobil skrátenie príjmov vo výške 484,05 €  

lebo zanikla trestnosť činu

Odôvodnenie:
Dňa 6. marca 2013 vyšetrovateľ Odboru kriminálnej polície Okresného riaditeľstva PZ XXXXX začal podľa § 199 ods.1 Trestného poriadku pod číslom konania ČVS: XXXXX trestné stíhanie vo veci prečinu neodvedenia dane a poistného podľa § 277 ods. 1 Trestného zákona preto, že páchateľ ako zodpovedná osoba podnikateľského subjektu, podnikajúceho pod obchodným menom XXXXX, XXXXX, IČO: XXXXX, za obdobie mesiacov 07/2011, 10/2011 a 01/2012 až 12/2012 zrazil z vymeriavacieho základu zo mzdy svojich zamestnancov poistné na sociálne poistenie v celkovej výške 1 598,42 €, ktoré však neodviedol XXXXX pobočke XXXXX, tak ako bol povinný odviesť v zmysle zákona NR SR č. 461/2003 Z.z. o sociálnom poistení, čím neodvedením uvedeného poistného zo mzdy svojich zamestnancov XXXXX, pobočke XXXXX, Š. Moyzesa 1369/52, spôsobil skrátenie príjmov štátnemu rozpočtu SR o sumu 1 598,42 € .

Dňa 24. júna 2013 bola podľa § 142 ods.1 / Trestného poriadku, pribratá ako znalec v odbore ekonomika a podnikanie odvetvia účtovníctvo a daňovníctvo XXXXX. 

Zo znaleckého posudku č. 8/2013 znalkyne XXXXX a listinných materiálov, ktoré boli použité k vypracovaniu predmetného znaleckého posudku je preukázané, že zodpovedná osoba podnikateľského subjektu podnikajúceho pod obchodným menom XXXXX XXXXX, IČO: XXXXX, teda XXXXX, nar. XXXXX vo XXXXX, trvale bytom XXXXX, XXXXX nedoviedol časť preddavkov poistného zo skutočne vyplatených miezd zamestnancov na sociálne poistenie zamestnancov za obdobie mesiacov 10/2011 a 01/2012 až 9/2012 vo výške súhrnne 1 100,98 € a neodviedol preddavky poistného na zdravotné poistenie zamestnancov vo výške súhrnne 484,05 € z vyplatených miezd zamestnancov za mesiace 07/2011 až 10/2011, 12/2011 a 01/2012 až 9/2010. Spoločnosť XXXXX XXXXX, IČO: XXXXX už nebola reálne schopná platiť odvodové a platobné povinnosti na poistnom, ktoré jej vznikli za mesiace 11/2012 až 05/2013.

Znaleckým dokazovaním bolo preukázané, že konaním jediného konateľa spoločnosti XXXXX, XXXXX bola naplnená skutková podstata prečinu neodvedenia dane a poistného podľa § 277 ods. 1 Trestného zákona, preto dňa 13. januára 2014 vyšetrovateľ postupom v zmysle § 206 ods. 1 Trestného poriadku vzniesol obvinenie XXXXX za prečin neodvedenia dane a poistného podľa § 277 ods. 1 Trestného zákona vo vzťahu k neodvedenému poistnému do sociálnej poisťovne a do zdravotných poisťovní.

Obvinený XXXXX vo výpovedi dňa 4. júna 2014 uviedol, že k sumám, ktoré sú uvedené ako nedoplatok na poistnom, či už vo XXXXX XXXXX respektíve v XXXXX, pobočke XXXXX, sa presne vyjadriť nevie, avšak nakoľko mal jeho obhajca k dispozícii znalecký posudok č. 8/2013 znalca XXXXX, tak súhlasí s tým, čo je ako jeho nedoplatok uvedené v predmetnom znaleckom posudku za obdobie tak, ako je uvedené v znaleckom posudku a taktiež aj v predmetnom uznesení o vznesení obvinenia jeho osobe. Uviedol, že je konateľom a zároveň aj jediným spoločníkom spoločnosti XXXXX,  toho času v konkurze, avšak podnikateľskú činnosť už nepraktizuje, nakoľko s touto spoločnosťou ukončil aktívnu podnikateľskú činnosť dňa 30. apríla 2013 a prostredníctvom svojho právneho zástupcu podal na Okresný súd v XXXXX žiadosť o vyhlásenie konkurzu. Ako zodpovedná osoba spoločnosti XXXXX., a zároveň ako jediný spoločník uhradil celý predmetný nedoplatok, za ktorý je vedené trestné stíhanie a tiež uhradil aj nedoplatok na poistnom voči XXXXX, XXXXX a aj voči XXXXX, pobočke XXXXX za zamestnávateľa. Úhrady vykonal  dňa 25. júna 2014. kedy XXXXX, pobočke XXXXX uhradil sumu 4 382,63 €. Do XXXXX uhradil dňa 25. júna 2014 sumu vo výške spolu 207,94 € a do XXXXX uhradil dňa 25. júna 2014 samostatne podľa variabilných symbolov sumy 98,16 €, 98,16 €, 98, 16 €, 98, 16 €, 98, 16 €, 261,76 €, 133, 49 €, 130, 88 €, 130, 88 €, 39, 24 €, 39, 24 €, 39, 24 € ,39, 24 €, 39, 24 €, 104, 64 €, 53, 37 €, a 52, 32 €. Týmto uhradil celý nedoplatok spoločnosti XXXXX voči XXXXX aj voči zdravotným poisťovniam. Záverom uviedol, že je mu ľúto, že vnikol predmetný nedoplatok, ale všetko bolo spôsobené problémami v podnikaní, z ktorého vznikla platobná neschopnosť XXXXX.

 Svedok - poškodený XXXXX - splnomocnená zástupkyňa XXXXX pobočky XXXXX dňa 7. júla 2014 uviedla, že podnikateľský subjekt podnikajúci pod obchodným menom XXXXX., toho času v konkurze, je vedený ako zamestnávateľ. Za obdobie mesiacov 07/2011 až 9/2012 v súlade so znaleckým posudkom č. 8/2013 znalca v odbore ekonomika a podnikanie odvetvia účtovníctvo a daňovníctvo XXXXX zrazil z vymeriavacieho základu z vyplatenej mzdy svojich zamestnancov poistné na nemocenské poistenie, dôchodkové zabezpečenie a sociálne poistenie, pričom malo byť za zamestnancov uhradené poistné vo výške 1 673,71 €, ktoré však v plnej výške neodviedol XXXXX pobočke XXXXX tak, ako bol povinný odviesť v zmysle zákona č. 461/2003 Z.z. o sociálnom poistení. Sumu za mesiace 10/2011 a 1/2012 až 9/2012 vo výške 1 100,98 € neodviedol. Uvedená suma vedená v evidencii poisťovne sa zhoduje so závermi znaleckého posudku. Dňa 25. júna 2014 XXXXX uhradil priamo v pokladni ich poisťovne sumu 4 382,63 €, ktorá bola zaúčtovaná za obdobie 10/2011 a 1 až 9/2012 za zamestnancov vo výške 1 100,98. Za uvedené obdobie, za ktoré bola vyplatená mzda zamestnancom spoločnosti XXXXX spoločnosť nedlhuje ich poisťovni na poistnom za zamestnancov nič. Ďalej sa svedkyňa vyjadrila k nezaplateniu poistného za zamestnávateľa, o ktorom skutku bolo vedené trestné konanie len vo veci, bez vznesenia obvinenia konkrétnej osobe. Napokon predložila aj príjmový pokladničný doklad o úhrade sumy 4 382,63 €. 

 Svedok - poškodený XXXXX, splnomocnená zástupkyňa XXXXX XXXXX., pobočka XXXXX,  dňa 22. júla 2014 uviedla, že spoločnosť XXXXX., je vedená ako zamestnávateľ a v súlade so závermi znaleckého posudku znalkyne XXXXX zrazila z vymeriavacieho základu z vyplatenej mzdy svojich zamestnancov poistné na zdravotné poistenie, pričom ho neodviedla do XXXXX. Jednalo sa o poistné za obdobie mesiacov 01/2012 až 9/2012 vo výške 406,53 €. Dňa 25. júna 2014 XXXXX uhradil prevodom na účet ich poisťovne sumu vo výške 406,53 €, k čomu predložila aj doklad o predmetnej úhrade nedoplatku. Za obdobie, za ktoré bola vyplatená mzda zamestnancom spoločnosti XXXXX spoločnosť nedlhuje ich zdravotnej poisťovni na poistnom za zamestnancov nič. 

Svedok - poškodený XXXXX, splnomocnený zástupca XXXXX., dňa 22. júla 2014 uviedol, že spoločnosť XXXXX je vedená ako zamestnávateľ v ich zdravotnej poisťovni. V súlade so znaleckým posudkom č. 8/2013 XXXXX zrazila z vymeriavacieho základu z vyplatenej mzdy svojich zamestnancov poistné na zdravotné poistenie, pričom neodviedla do XXXXX. za mesiace 07/2011 až 10/2011, 12/2011 a 01/2012 vo výške 77,52 €. Dňa 25. júna 2014 XXXXX uhradil prevodom na účet ich poisťovne sumu vo výške 77,52 €, k čomu predložil aj doklad o predmetnej úhrade nedoplatku. Teda za uvedené obdobie za ktoré bola vyplatená mzda zamestnancom spoločnosti XXXXX spoločnosť nedlhuje Dôvere zdravotnej poisťovni, a. s. na poistnom za zamestnancov nič. 

	Trestného činu neodvedenia dane a poistného podľa § 277 ods. 1 Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech. 

Vyhodnotením vykonaných dôkazov mám za to, že došlo k spáchaniu skutku, ktorý vykazuje všetky znaky skutkovej podstaty prečinu neodvedenia dane a poistného podľa § 277 ods. 1 Trestného zákona, pretože obv. XXXXX ako osoba oprávnená konať v mene zamestnávateľa neodviedol poistné v zákonom stanovených lehotách príslušným poisťovniam, hoci mu finančná situácia v spoločnosti umožnila tieto úhrady vykonať. Ďalšiemu stíhaniu obv. XXXXX však bráni dodatočná úhrada poistného, v dôsledku ktorej zaniká trestnosť činu.

Podľa § 86 ods. 1 písm. e/ Trestného zákona, trestnosť činu zaniká, ak ide o.i. o trestný čin neodvedenia dane a poistného podľa § 277 Tr. zákona, ak splatná daň a jej príslušenstvo alebo poistné boli zaplatené dodatočne, najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
 
Podľa § 86 ods. 2 Trestného zákona, trestnosť trestného činu podľa § 86 ods. 1 písm. e/ Trestného zákona nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1. 

Zánik trestnosti činu je dôvodom, pre ktorý prokurátor trestné stíhanie proti obvinenému zastaví podľa § 215 ods. 1 písm. h/ Trestného poriadku.

Z odpisu z registra trestov obv. XXXXX vyplýva, že tento nebol v minulosti súdne trestaný. Z evidencie stíhaných osôb vyplýva, že v minulosti nebolo voči nemu vedené žiadne konanie, ktoré by bolo zastavené z dôvodu zániku trestnosti trestného činu. 

K úhrade dlžného poistného došlo dňa 25.06.2014. K oboznámeniu s výsledkami vyšetrovania došlo dňa 28.07.2014. 

Z uvedeného vyplýva, že obvinený XXXXX splnil všetky zákonom požadované podmienky na to, aby došlo k zániku trestnosti činu podľa § 86 ods. 1 písm. e/ Tr. zákona, pretože dlžné poistné úplne uhradil v zákonom predpokladanej lehote a zániku trestnosti nebráni ani jeho predchádzajúce postihnutie, príp. skoršie zastavenie trestného stíhania pre účinnú ľútosť.

Z vyššie uvedených dôvodov som trestné stíhanie obv. XXXXX podľa § 215 ods. 1 písm. h/ Trestného poriadku s poukazom na § 86 ods. 1 písm. e/ Tr. zákona zastavil.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Zemiar
prokurátor